Item henric zannen van boutershem heeft in rechte voir meye en scepen
van loven aengesproken kathelinen vand couthen weduwe jans
wijlen de ridde seggen dat de selve weduwe die met scepen brieve
van loeven vand daet xiiii xlv junii ix bekint bij arnde en woutn
vand hove gebrueden houdt en seder den selven brieve jairlix
ontfanghen heeft acht mudde corens erflic op alrehande goede die
waren der selver gebrueden te boutshem en dair omtrit hem met
onrechte onder tijtel der selver brieve ongebruyc dede ende pijnde
te ontrecken sijns wijfs kinsgedeelte die dochter was des voirscr
wijlen arnts vand hove Te weten tviendeel in twee stucken
erfs deen geheete keysertijke ende dander brymbosch want desselfs
henrix wijf dies noit af en ghinc en de voirs weduwe huer
tselve viendeel in dien voir wet te boutshem hadde gekint
concludende dair ome dat de selve weduwe vande selven
viendeele tot sijns wijfs behoif hue hande lichten soude oft zij
soude van dien comen tegen hem te rechte inden hof dair die
goede hoofden te voirder want zij voir den voirs erfpacht
rechtvordenghe naeder banc recht dair die goede geleghen
waren hadde gedaen ende gevolcht totten derden genechte
sustinende dat dat alsoe nae recht behoirde want hij alle
pointe voirs oft hem die ontkint wordde boot te thoenen
ende metter wee dair tegen de vors weduwe huer vant
weerdende dede lesen yerst huer huedinghe van scepen brieven
voerger ende die levenghe huer gedaen van huen onderpanden
bij gebreke van betalingen van huee rinte en voort hoer bleke
bij eene vonisse dat de vors henric zannen huer dair nae
stoot in huer vors levengen vand voirs goeden gepijnt hadde
te doene dair ome zij mett stat brieve den vors henricke
hadde doen dach doen die sijnen dach vsmaeden in tuacien
bleef ende was zij gewijst in huer levengen gehoude te wordde